Katta ekranlarga chiqmasidanoq katta shov-shuv va turli mojarolar girdobida qolgan Jahongir Ahmedovning “Majnun” filmi ko‘pchilikda qiziqish uyg‘otmoqda. Tarqalgan rasmlar, filmga oid super treyler rejissyor katta maqsadlarni ko‘zlagani, sifatli, mazmunli va kassabop film ishlashga intilganidan darak bermoqda. Filmga oid yana bir yangilik: “Majnun” nafaqat o‘zbek, balki rus va qozoq tillarida ham katta ekranlarga chiqarilishi rejalashtirilayapti. Bundan ko‘rinib turibdi-ki, ijodkorlar filmni nafaqat o‘zbek kino bozorida, balki Qozog‘iston va MDH mamlakatlarida ham namoyish etishadi.